arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Með frv. þessu er lagt til, að heimilað verði að innheimta skemmtanaskatt á næsta ári með sama álagi og verið hefur undanfarið. Fjhn. hefur athugað frv., eins og sjá má á nál. hennar á þskj. 121, og leggur hún til, að það verði samþ. óbreytt. Einn nm., hv. 4. þm. Reykv., var fjarstaddur, þegar málið var afgreitt, og skal ég ekki segja um hans afstöðu. Nefndin leit svo á, að það veitti sízt af öllu af því að framlengja þetta álag á skemmtanaskattinn nú, svo að þær stofnanir, sem skattsins njóta, fái þær tekjur, sem þær hafa haft undanfarið. Það mun vera svo, að þeim þykir það of lítið, og færa rök fyrir sínu máli nokkur. Til dæmis er það, að hér fyrir hv. d. liggur lagafrv., er hjá n. til meðferðar, um að skerða hluta þjóðleikhússins af skemmtanaskattinum og láta ganga til félagsheimila. Nú er það auðvitað, að þeir, sem hafa yfirstjórn félagsheimilanna, mæla eindregið með þessu frv., en þjóðleikhúsið mælir fastlega á móti því og vill, að allur skemmtanaskatturinn renni til þjóðleikhússins, eins og var í upphafi, þegar skemmtanaskatturinn var á lagður. Ég nefni þetta aðeins sem dæmi um það, að það er víst sízt af öllu, að það megi skerða þær tekjur, sem þessar stofnanir, þjóðleikhúsið, félagsheimilin o. fl., hafa haft af skemmtanaskattinum undanfarið.



Herra forseti. Í forföllum hv. frsm. fjhn. um þetta mál vil ég aðeins taka það fram, að n. hefur athugað frv. og leggur til, að það verði samþ. óbreytt. Þetta frv. er aðeins um að gera skýrari ákvæðin um það, hvaða skemmtanir skuli vera undanþegnar skemmtanaskatti, en veruleg efnisbreyting er það ekki frá núgildandi lögum. Hæstv. menntmrh. gerði grein fyrir þessu máli við 1. umr. og skýrði það, við hvað væri átt, og sé ég ekki ástæðu til að bæta þar við. Einn nefndarmanna í fjhn., hv. 4. þm. Reykv., var ekki viðstaddur, þegar n. afgreiddi málið, og ber því vitanlega ekki ábyrgð á nefndarálitinu.
Þingræður haldnar á Alþingi Íslendinga



Herra forseti. Það hafa borizt til fjhn. skjöl viðvíkjandi þessu máli, sem ég vildi gjarnan óska að fá tækifæri til að bera undir hv. nefnd. Ég vildi því fara fram á, að málið yrði tekið út af dagskrá og umr. frestað nú í þetta sinn.
Þingræður haldnar á Alþingi Íslendinga



Herra forseti. Eins og rakið er í grg. frv. þess, er hér er til umr., stefnir það að því að gera nokkrar nauðsynlegar breytingar á gildandi lögum um skipulag á fólksflutningum með bifreiðum. Inn í frv. hafa að sjálfsögðu verið felldar þær tvær breytingar, sem gerðar hafa verið á gildandi lögum um þessi efni, lög nr. 22 frá 30. jan. 1945, um skipulag á fólksflutningum með bifreiðum, en breytingarnar eru lög nr. 12 frá 28. febr. 1947 og lög nr. 3 frá 18. jan. 1952. Í gildandi lögum er svo ákveðið, að sérstakt leyfi þurfi að hafa til að mega annast gegn borgun fólksflutninga í bifreiðum, sem stærri eru en svo, að þar rúmist 6 farþegar. Þegar gildandi lög voru sett, voru yfirleitt ekki stærri leigubifreiðar til á bifreiðastöðvum en fyrir 5–6 farþega. Nú er þetta breytt þannig, að á ýmsum bifreiðastöðvum eru nú til bifreiðar, sem rúma 7–8 farþega. Að lögunum óbreyttum mundi óheimilt að annast akstur til fólksflutninga á slíkum bifreiðum án sérstaks leyfis. Það verður að telja, að ekki sé rétt að leggjast gegn þessari þróun, sem orðið hefur í samgöngutækninni. Þess vegna er lagt til, að takmarkið, sem í l. er miðað við 6 farþega bifreiðar, verði 8 farþega bifreiðar. Þannig mundi, ef frv. verður að lögum, hinum stóru nýju stöðvarbifreiðum heimilt að aka eins og 6 manna bifreiðum eftir gildandi lögum án sérleyfis, þótt það væri ekki fremur en nú heimilt að halda uppi föstum ferðum án sérleyfis. Þá er einnig felld niður 3. mgr. 1. gr. gildandi laga, sem kveður svo á, að sérleyfi þurfi ekki til fólksflutninga endrum og sinnum með bifreiðum, sem skráðar eru til vöruflutninga. Hér er átt við vörubifreiðar með farþegaskýli á palli. Slíkir flutningar hafa nú lagzt niður, og þykir því ekki ástæða til að hafa þetta ákvæði í lögum áfram. Loks er í 1. gr. frv. skilgreint nokkru nánar, hvað teljist áætlunarbifreiðar í skilningi laganna. - Að öðru leyti álít ég, að frv. þarfnist vart skýringa, enda flestar þær breytingar, sem það felur í sér, skýrðar í greinargerð. Ég óska svo eftir, að frv. verði vísað til 2. umr. og hv. samgmn.



Herra forseti. Þegar breyting á lögum um skipun prestakalla var til 3. umr. 15. þ. m., lágu fyrir tvær brtt., og voru um þær nokkrar umræður. Brtt. á þskj. 116 er við brtt., er fylgdi nál. frá menntmn. á þskj. 106. Hin brtt. er á þskj. 113 og borin fram af hv. þm. Barð. Atkvgr. um báðar þessar till. var frestað. Viðvíkjandi till. á þskj. 113 mun hv. þm. Barð. lýsa því yfir, að hann dragi till. til baka, en efni hennar í breyttu formi kemur væntanlega fram síðar, og hefur hæstv. kirkjumálaráðherra heitið að gangast fyrir því í samráði við flm., biskup og Þingvallanefnd. Þar sem hæstv. ráðh. er ekki viðstaddur, mun hv. 1. þm. Eyf. staðfesta ummæli hans.



Herra forseti. Ég hef ekki annað að segja en það, að ég staðfesti, að það er rétt, sem hv. frsm. sagði viðvíkjandi afstöðu hæstv. kirkjumrh. Hann viðhafði mjög svipuð orð við mig og hv. þm. Mýr. og þarna er lýst.
Þingræður haldnar á Alþingi Íslendinga



Herra forseti. Ég var því miður ekki viðstaddur í d., þegar mál þetta kom til 2. umr. í gær og var vísað til 3. umr., en mér hafði verið falið að hafa framsögu í málinu af hálfu hv. fjhn., og vil ég biðja hæstv. forseta afsökunar á því. Efni frv. þessa, sem þegar hefur verið afgr. samhljóða frá Ed., er það, að niður verði felld aðflutningsgjöld af fræðslukvikmyndum og skuggamyndum, sem fræðslumálastjórnin flytur inn og fær frá viðurkenndum erlendum vísinda- og menntastofnunum. Mál þetta á rót sína að rekja til þess, að á öðru þingi Norðurlandaráðsins, haustið 1954, var því beint til hlutaðeigandi ríkisstjórna að létta af tollum á innflutningi þeirra menningartækja, sem ég nefndi áðan. Til þess að það sé hægt hér, þarf að breyta ákvæðum í tollskrárlögum, og er það lagt til með þessu frv. Hin Norðurlöndin munu hafa gert hjá sér sams konar ráðstafanir og felast í þessu frv., og virðist fullkomlega eðlilegt og réttmætt, að slíkar ráðstafanir verði gerðar hér. Viðstaddir nm., sem voru fjórir, mæltu með því, að frv. næði fram að ganga óbreytt. Einn nefndarmanna, hv. 9. landsk. þm. (KGuðj), var fjarverandi úr bænum, þegar málið var tekið fyrir í n., en hefur tjáð mér, að hann sé frv. einnig meðmæltur.
Þingræður haldnar á Alþingi Íslendinga



Herra forseti. Fjvn. óskar ekki eftir að gera aths. við fjárlagafrv. við þessa umr., og legg ég því til, að frv. verði að lokinni umr. vísað til 2. umr.

Forseti (JörB): Samkomulag hefur orðið um það milli þingflokkanna, að eldhúsdagsumræðu um frv. verði frestað til 3. umr. eða að eldhúsdagsumræða eða almennar umræður um þessi mál fari fram síðar, ef samkomulag verður um það. Ég vil því bera það undir hv. Alþ., hvort það ekki fellst á, að eldhúsdagsumræðum verði frestað þar til síðar.
Þingræður haldnar á Alþingi Íslendinga



Herra forseti. Þar sem vitað er, að þetta mál kemur fyrir við 3. umr. og það vantar miklu meira fé til atvinnuleysistryggingasjóðs, greiði ég ekki atkv.



Með tilvísun til grg. hv. 2. landsk. greiði ég ekki atkvæði. Brtt. 187,XVHI felld með 29:4 atkv. 19. gr., svo breytt, samþ. með 32 shlj. atkv. Brtt. 182,31–32 felldar með 29:11 atkv. - 188,VII.2 felld með 27:5 atkv. - 182,33 felld með 27:11 atkv. - 182,34 felld með 34:14 atkv., að viðhöfðu nafnakalli og sögðu já: KGuðj, LJós, SG, BergS, BrB, EggÞ, EOl, EmJ, FRV, GilsG, GÍG, GJóh, HV, HG. nei: IngF, IngJ, JóhH, JJós, JK, JPálm, JS, JR, KK, LJóh, MJ, ÓTh, PÞ, PO, SÁ, SB, SÓÓ, SkG StgrSt VH, AE ÁB, BSt, BBen BÓ, El, EirÞ, EystJ, GíslG, GíslJ, HÁ, HelgJ, HermJ, JörB. 4 þm. (KJJ, PZ, GTh, GÞG) fjarstaddir. Brtt. 185,18 felld með 29:11 atkv. 20. gr. samþ. með 30 shlj. atkv. 21. gr. með þeim tölubreytingum, sem á eru orðnar við atkvgr. um aðrar greinar frv., samþ. með 32 shlj. atkv. Brtt. 179,85–86 samþ. með 30 shlj. atkv. - 187,XIX tekin aftur. - 179,87 samþ. með 28 shlj. atkv. - 182,35 tekin aftur. 22. gr., svo breytt, samþ. með 28 shlj. atkv. Fyrirsögn samþ. án atkvgr. Frv. vísað til 3. umr. með 34 shlj. atkv.
Þingræður haldnar á Alþingi Íslendinga



Herra forseti. Það er raunverulega ekki gott að ætla að taka sérstaka afstöðu um mál eins og þetta. Það, að þetta mál skuli vera fram komið á þann hátt, sem það er fram komið, er auðsjáanlega af því, að hæstv. ríkisstj. hefur ekki lengur neitt vald á gangi málanna í þinginu, frekar en hún hefur vald á gangi málanna með þjóðinni. Það, að það skuli hafa verið lagt fyrir stjfrv. um þessi mál í upphafi þings, þingið vera búið að sitja nú á þriðja mánuð og það stjfrv. skuli enn ekki vera afgreitt og svo skuli verða að afgreiða svona eins konar bráðabirgðalög á síðustu dögunum fyrir jól, það sýnir, að hæstv. ríkisstj. er að missa öll tök á því að stjórna landinu. Það á kannske eftir að koma betur í ljós á öðrum sviðum. En eitt finnst mér þó a.m.k., að hv. stjórnarsinnar ættu að geta gert svona undir það síðasta, jafnvel þótt þeirra stjórn kunni að vera í pólitískum andarslitrum, og það er að sitja þannig hér í þingsalnum, að þeir komi tekjumálum stjórnarinnar í gegn, svo að stjórnarandstaðan þurf`i ekki að hjálpa stjórninni til þess að tóra þessa dagana, sem eftir eru, með því að greiða atkvæði á móti þeim.

Forseti (SB): Ég vil nú biðja hv. þm. að halda kyrru fyrir í þingsalnum, meðan atkvgr. fara fram um þessi mál. Það er rétt, sem hv. 2. þm. Reykv. segir. Það er hart, þegar verið er að halda fundi um mál hæstv. ríkisstj., að hæstv. ráðherrar haldist ekki einu sinni við í sætum sínum, sitji jafnvel á fundum í hliðarherbergjum. Ég sé mér ekki fært annað en að kvarta undan því, að bæði hæstv. ráðherrar og hv. þm. ríkisstj. skuli ekki sýna meiri áhuga fyrir framgangi sinna eigin mála en svo, að forseti sé í vandræðum með að ljúka atkvgr.



Í fyrsta lagi vil ég segja, að mér þykir einkennilegt hjá hv. 2. þm. Reykv., ef hann telur sig gera það fyrir ríkisstj. að greiða atkvæði á móti söluskattinum. Það er alveg nýr skilningur á því máli hjá honum. Það er æskilegt að fá það bókað í þingtíðindin, að þetta sé þannig. Hann sagði, að það yrðu að vera hér björgunarsveitir til að greiða atkvæði á móti málum ríkisstj., þar með söluskattinum. - Hæstv. forseta vil ég segja, að ef hann vill ávíta einhvern, þá ætti hann að snúa sér til þeirra, sem eru fjarverandi og vanrækja skyldur sínar, en ekki til þeirra, sem viðstaddir eru, og gleyma ekki að áminna þá seku, næst þegar þeir koma í deildina.

Forseti (SB): Ég vil af þessu tilefni frá hæstv. fjmrh. aðeins geta þess, að ég nefndi engin nöfn. Þeir geta tekið til sín, sem eiga, þau áminningarorð, sem ég hef mælt hér, og ég held fast við þau.



Það, sem ég sagði, sagði ég vegna þess, að ég sá ekki betur en hæstv. forseti talaði ávítunarorð sín ofan í höfuð mér og hæstv. viðskmrh., Ingólfi Jónssyni. Það var þess vegna, sem ég sagði þetta. Mér sýndist hann beina máli sínu alveg að okkur og tala þetta ofan í okkar höfuð, eins og ég segi.

Forseti (SB): Ég vænti, að hæstv. fjmrh. geti borið þeim, sem fjarstaddir eru, skilaboð út af þeim ummælum, sem hér hafa verið mælt.
Þingræður haldnar á Alþingi Íslendinga



Herra forseti. Frv. þetta hefur að geyma ákvæði um framlengingu söluskattsins eitt ár. Eins og fjárlagafrv. ber glöggt með sér, er full þörf á því, að ríkissjóður haldi þessum tekjustofni á næsta ári, og leyfi ég mér að vísa til þess varðandi ástæður fyrir frv. Það er mikil nauðsyn á, að úr þessu máli verði skorið fyrir áramót, og vil ég því leyfa mér að óska þess við hæstv. forseta, að hann greiði fyrir málinu gegnum deildina, og hv. fjhn., að hún afgreiði málið skjótt frá sér, en til hennar legg ég til að málinu verði vísað að lokinni þessari umræðu.
Þingræður haldnar á Alþingi Íslendinga

forseti (SB): Þar sem þetta verður væntanlega síðasti fundur hv. þd., áður en þingi verður frestað, vil ég óska utanbæjarþingmönnum góðrar heimferðar og heimkomu. Öllum hv. þdm. óska ég svo gleðilegra jóla og nýárs, um leið og ég þakka þeim góða samvinnu á árinu. Vil ég láta þá ósk í ljós, að við megum allir heilir hittast á nýju ári.



Ég vil leyfa mér, og ég veit, að ég mæli þar fyrir munn allra hv. þdm., að þakka hæstv. forseta fyrir góðar óskir í okkar garð. Jafnframt vil ég leyfa mér að þakka fyrir okkar hönd fyrir gott samstarf, það sem af er þinginu, og óska honum gleðilegra jóla og góðs nýárs og að við megum sjá hann heilan hér aftur, þegar við hittumst. Ég vil biðja hv. þm. að taka undir árnaðaróskir mínar til hæstv. forseta með því að rísa úr sætum. - Dm. risu úr sætum.

Forseti (SB): Ég þakka hv. 2. þm. Reykv. fyrir hlýleg orð í minn garð og öllum hv. þdm. fyrir að hafa tekið undir þau. Endurtek ég svo árnaðaróskir mínar til hv. þm. og segi fundinum slitið.
Þingræður haldnar á Alþingi Íslendinga

forseti (GíslJ): Þá er fundarefni þessa fundat lokið og einnig störfum þessarar hv. d. á þessu ári. Ég vil vænta þess að fá leyfi til þess að undirskrifa fundargerðir síðustu fjögurra funda og mun taka það sem samþykkt, ef enginn mælir því gegn. Ég vil nota tækifærið til þess að þakka hv. dm. fyrir góða samvinnu á þeim tíma, sem liðið hefur hér í þessari hv. d. á þessu ári. Ég vil leyfa mér að óska öllum hv. þm. og fjölskyldum þeirra gleðilegra jóla og góðs og farsæls komandi árs og sömuleiðis öllu starfsfólki þingsins. Ég vænti þess, að þeir hv. þm., sem nú hverfa heim, fái góða heimkomu og að við sjáumst allir hér aftur á hinu nýja ári, heilir og hressir. Ég óska ykkur svo öllum gleðilegra jóla og farsæls komandi árs.



Ég vil leyfa mér fyrir hönd dm. að þakka hæstv. forseta góðar óskir og bera honum frá okkur öllum beztu óskir um gleðileg jól og farsælt komandi ár. Ég vona, að við hittum hann allir heilan, þegar þing tekur næst til starfa. Ég vil biðja fundarmenn að taka undir. - Dm. risu úr sætum.

Forseti (GíslJ): Ég þakka fyrir heillaóskir til mín og endurtek jóla- og nýársóskir til hv. þm. Á 38. fundi í Nd., s. d., mælti
Þingræður haldnar á Alþingi Íslendinga



Herra forseti. Þessari umr. var frestað 22. nóv. s.l. samkvæmt beiðni minni sem formanns fjhn. Ástæðan til þeirrar beiðni var sú, að frá því að 2. umr. um málið var háð höfðu nefndinni borizt ýmis erindi viðvíkjandi málinu, sem ég vildi fá tækifæri til þess að kynna meðnefndarmönnum mínum. Aðallega voru það erindi frá þjóðleikhússtjóra, fræðslumálastjóra og íþróttafulltrúa, en þar á eftir barst fjöldi erinda, fyrst og fremst frá Bandalagi ísl. leikfélaga og svo frá einstökum leikfélögum, öll um sama efni, sem sé beiðni um það, að skemmtanaskattur af leiksýningum yrði afnuminn, ekki einasta í þjóðleikhúsinu, heldur öllum leiksýningum, og svo var náungans kærleikur mikill og stuðningur við leiklistina, að fjöldi smáleikfélaga, sem engan skemmtanaskatt greiða af sínum leiksýningum, vegna þess að þau eru á stöðum, sem skemmtanaskattur tekur ekki til, sendi líka áskoranir um þetta. Nefndin hefur athugað þessi erindi og getur játað, að það væri æskilegt, að leiksýningar, sem yfirleitt eru menningarstarfsemi, væru undanþegnar skemmtanaskatti. En nefndin treysti sér þó alls ekki til að gera till. um að skerða tekjur þeirra stofnana, sem skemmtanaskattsins eiga að njóta, sem sé þjóðleikhússins og félagsheimilanna, og þar af leiðandi er afstaða nefndarinnar óbreytt þrátt fyrir þessi erindi, sem var sú og er enn, að frv. verði samþykkt óbreytt.
Þingræður haldnar á Alþingi Íslendinga



Það er nú auðséð, að hv. Alþingi mun ekki ljúka afgreiðslu fjárlaganna fyrir 20. jan., og því er óhjákvæmilegt að framlengja heimildina um bráðabirgðafjárgreiðslur, sem gefin var og náði til 20. þ. m. Ég vil leyfa mér að vænta þess, að hv. þingmenn verði sammála um þetta og að hæstv. forseti greiði fyrir málinu á þann hátt, sem hann raunar þegar hefur lýst yfir að hann muni gera.



Herra forseti. Í sambandi við þetta mál vil ég leyfa mér að beina þeirri fsp. til hæstv. fjmrh., þar sem forsætis- og sjávarútvegsmálaráðherra er ekki viðstaddur, hvort hann vildi nokkuð upplýsa þingið um, hvenær vænta megi tillagna ríkisstj. um lausn sjávarútvegsmálanna. Það er nú þegar liðið nokkuð á síðari hluta janúarmánaðar, og væri æskilegt, ef hæstv. ráðh. gæti gefið þinginu upplýsingar um, hvenær vænta megi tillagna í þessa átt.



Út af því, sem hv. 4. þm. Reykv. sagði, vil ég aðeins taka það fram, að ég get því miður ekki gefið yfirlýsingu um það, hvenær úrlausnar sé að vænta á þessu máli. Það er enn þá í deiglunni og tillögur ekki fyrir hendi. Það væri vitanlega hægt að gera tillögur á hvaða augabragði sem er, en ekki þannig tillögur, að gera megi ráð fyrir, að þær leysi hnútinn. Þess vegna hafa þær till. ekki verið lagðar fram enn þá, og ég get ekki fullyrt, hvenær á þeim er von.
Þingræður haldnar á Alþingi Íslendinga

Forseti (JörB): Mér hefur borizt svo hljóðandi bréf: „Reykjavík, 23. jan. 1956. Bernharð Stefánsson, 1. þm. Eyf., hefur í dag ritað mér á þessa leið: „Þar sem ég er á förum til útlanda til að sækja 4. þing Norðurlandaráðs og mun því ekki geta setið á Alþingi næstu tvær vikur, er þess hér með óskað með skírskotun til 144. gr. kosningalaganna, að varamaður minn, Tómas Árnason deildarstjóri í utanríkisráðuneytinu, taki á meðan sæti mitt á Alþingi.“ Þetta er yður, herra forseti, hér með tilkynnt með ósk um, að þér látið fara fram í sameinuðu þingi rannsókn á kjörbréfi varamanns. Forseti efri deildar, Gísli Jónsson. Til forseta sameinaðs Alþingis.“ Ég vil biðja hv. kjörbréfanefnd að gera svo vel að rannsaka kjörbréf varaþingmannsins og mun velta 10 mín. fundarhlé, á meðan rannsókn á bréfinu fer fram. - Fundarhlé.



Herra forseti. Kjörbréfanefnd hefur haldið fund nú í hléinu, og hefur verið lagt fyrir fundinn kjörbréf Tómasar Árnasonar hdl., sem kjörinn hefur verið varaþingmaður Framsfl. í Eyjafjarðarsýslu við síðustu alþingiskosningar. Nefndin er sammála um að leggja til, að kosningin verði tekin gild og kjörbréfið samþykkt.
Þingræður haldnar á Alþingi Íslendinga



Herra forseti. Ég geri ráð fyrir, að þetta frv. muni fara í fjhn„ sem athugar það, og þá vil ég benda á, að hér er frv. til l. um breyt. á l. nr. 63 30. des. 1937, um tollheimtu og tolleftirlit, og l. nr. 59 30. des. 1939 og nr. 12 5. maí 1941 og nr. 13 5. maí 1941, um breyt. á þeim lögum. Þetta er m.ö.o. frv. til l. um breyt. á fjórum öðrum lögum. Þau eru ekki færð saman. Og svo á almenningur, sem á að borga toll eftir þessum lögum öllum saman, að finna, í hverjum lögunum hvert atriði er. Er það í þessum eða þessum eða þessum eða þessum? Hann verður að leita á fimm stöðum til að sjá, hvað er rétt. Ég skal viðurkenna það, eins og ég sagði, þegar ég talaði um sauðfjársjúkdómavarnirnar, að það er náttúrlega hægara fyrir þingmenn að bera saman grein fyrir grein, þegar aðeins eru teknar upp breytingarnar. En það er ónothæft fyrir almenning að heita má, og þó er ætlazt til, að hann þekki lögin, og hlýði þeim. Það á að færa þetta inn í lögin, færa öll lögin saman og gera úr þeim eitt lagafrv. Þá hefur maður það í því lagi eins og það er og þarf ekki að leita á ótal stöðum að, hvað eru lög og hvað ekki lög, og ég vil beina því til n. að gera þetta. Það kostar dálitla vinnu, en hún er ekkert mikil, en það er líka ólíkt aðgengilegra fyrir allan almenning, sem þarf að nota lögin, þegar búið er að færa það saman í heild, heldur en svona breyting við lög og þeim lögum búið að breyta þrisvar sinnum áður.

Forseti (GíslJ): Út af því, sem hv. þm. minntist á, mun að sjálfsögðu hv. form. n. taka þetta til athugunar. Annars vil ég benda honum á, að í 24. gr. laganna er gert ráð fyrir því að gefa lögin út svo breytt.
Þingræður haldnar á Alþingi Íslendinga



Herra forseti. Ég tek þessa till. aftur að þessu sinni, og geri ég það eftir að hafa rætt málið lítillega við form. fjvn. Ég mun, áður en fjvn. fjallar um fjárlög fyrir næsta þing, stuðla að því, að nefndinni berist upplýsingar, sem rökstyðja nauðsyn einhverrar sanngjarnrar fjárveitingar í þessu skyni, og í trausti þess, að málið fái þá góðar undirtektir, tek ég till. aftur að sinni. Brtt. 296,VIII tekin aftur. - 287,68 samþ. með 26 shlj. atkv. - 295,VII.6–7 felldar með 25:13 atkv. - 293,16 felld með 24:15 atkv. - 287,69 samþ. með 28 shlj. atkv. - 298,VIII felld með 24:12 atkv. - 287,70.a–b.1 samþ. með 33 shlj. atkv. - 322,7.a samþ. með 26 shlj. atkv. - 287,70.b.2–c.7 samþ. með 28 shlj. atkv. - 322,7.b samþ. með 26 shlj. atkv. - 287,70.c.8–12 samþ. með 30 shlj. atkv. - 322,7.c samþ. með 26 shlj. atkv. - 287,70.c.13, svo breytt, og 14–16 samþ. með 26 shlj. atkv.



Ég vil ógjarnan, að það sé farið að stofna til mikillar deilu um þetta, og mundi þá málið heldur verða athugað fyrir næsta þing. Tek ég því till. aftur. Brtt. 304 tekin aftur. - 287,70.e.17–24 samþ. með 28 shlj. atkv.



Herra forseti. Það hefur orðið samkomulag við ríkisstj. um afgreiðslu þessa máls, og hafa því allir flm. orðið sammála um að taka till. aftur. Brtt. 296,IX tekin aftur. - 287,71.a–c.5 samþ. með 30 shlj. atkv. - 322,8 samþ. með 31 shlj. atkv. - 287,71.e.6–73 samþ. með 27 shlj. atkv. - 322,9 samþ. með 26 shlj. atkv. - 287,74 samþ. með 27 shlj. atkv. - 293,17 felld með 24:12 atkv. - 287,75–81 samþ. með 28 shlj. atkv. - 322,10 samþ. með 27 shlj. atkv. - 280,2 samþ. með 27 shlj. atkv. - 295,VIII felld með 22:10 atkv. - 296,X felld með 24:13 atkv. - 296,XI samþ. með 38 shlj. atkv. - 280,3 samþ. með 27 shlj. atkv. - 287,82 samþ. með 27 shlj. atkv. - 322,11 samþ. með 29 shlj. atkv. - 287,83–84 samþ. með 26 shlj. atkv. - 322,12 samþ. með 26 shlj. atkv. - 295,IX felld með 23:15 atkv. - 287,85.1–2 samþ. með 30 shlj. atkv. - 322,13 samþ. með 26 shlj. atkv. - 287,85.3 samþ. með 26:3 atkv. - 287,86 samþ. með 31 shlj. atkv. - 322,14 samþ. með 30 shlj. atkv. - 296,XII felld með 26:14 atkv., að viðhöfðu nafnakalli, og sögðu já: SG, BergS, BrB, EggÞ, EOl, KGunn, FRV, GilsG, GJóh, GÞG, HV, JJós, KGuðj, LJós. nei: SÓÓ, SkG, VH, AE, TÁ, EI, EirÞ, EystJ, GíslG, GíslJ, GTh, HÁ, HelgJ, IngF, IngJ, JK, JS, JR, KK, KJJ, MJ, ÓTh, PZ, PÞ, PO, SÁ. GÍG, HermJ, JPálm, JörB greiddu ekki atkv. 8 þm. (SB, StgrSt, ÁB, BBen, BÓ, HG, JóhH, LJóh) fjarstaddir. Brtt. 287,87 ásamt brtt. 322,15 samþ. með 27 shlj. atkv. - 322,16 samþ. með 28 shlj. atkv. - 287,88 samþ. með 27 shlj. atkv. - 322,17 samþ. með 30 shlj. atkv. - 290,I samþ. með 26:6 atkv: - 290,II samþ. með 28 shlj. atkv. - 300 tekin aftur. - 287,89 samþ. með 27 shlj. atkv.

Forseti (JörB): Ræðutími fyrir hvern flokk verður að þessu sinni 45 mínútur og er í 3 umferðum, í fyrstu umferð 20 mín., í annarri umferð 15 mín og í þriðju umferð 10 mín. Af hálfu flokkanna verður talað í þessari röð: fyrst af hálfu Alþfl., þá Sjálfstfl., þriðja Sameiningarfl. alþýðu, Sósfl., í fjórða lagi Framsfl. og í fimmta lagi Þjóðvfl.